ຫວຽດນາມກະກຽມບັນດາໂຄງການມີຄວາມສາມາດເປັນໄປໄດ້ສູງເພື່ອເຊື່ອມຕໍ່ການພົວພັນພາຍໃນກຸ່ມ
ການປະຊຸມຂ່າວສາກົນກ່ຽວກັບ ບັນດາກອງປະຊຸມ (WEF – Mekong), (CLMV 8), (ACMECS 7)
ຕອນບ່າຍວັນທີ 26/10, ພາຍຫຼັງສິ້ນສຸດບັນດາເຫດການນອນໃນຂອບເຂດ 3 ກອງປະຊຸມແມ່ນ ກອງປະຊຸມເວທີປາໄສເສດຖະກິດໂລກກ່ຽວກັບພາກພື້ນ ແມ່ຂອງ (WEF – Mekong), ກອງປະຊຸມຂັ້ນສູງຮ່ວມມືກຳປູເຈຍ - ລາວ - ມຽນມາ - ຫວຽດນາມ ຄັ້ງທີ 8 (CLMV 8) ແລະ ກອງປະຊຸມຂັ້ນສູງຮ່ວມມືຍຸດທະສາດແມ່ນ້ຳ 3 ສາຍ ອາເຢຢາວາດີ - ເຈົ້າພະຍາ - ແມ່ຂອງ ຄັ້ງທີ 7 (ACMECS 7), ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ເປັນປະທານການປະຊຸມຂ່າວສາກົນ. ທ່ານ ໄດ້ຢັ້ງຢືນວ່າ: ໃນເວລາດຽວ, ຫວຽດນາມໄດ້ຈັດຕັ້ງ 3 ກອງປະຊຸມ ບັນລຸໄດ້ຜົນສຳເລັດຫຼາຍຢ່າງ. ໃນນັ້ນ, ກອງປະຊຸມເວທີປາໄສເສດຖະກິດໂລກກ່ຽວກັບແມ່ຂອງ ແມ່ນຂໍ້ລິເລີ່ມຂອງ ຫວຽດນາມ ທີ່ໄດ້ຮັບການຕີລາຄາສູງຈາກບັນດາປະເທດ ແລະ ຄູ່ຮ່ວມມືພັດທະນາ. ທີ່ກອງປະຊຸມ, ບັນດາຝ່າຍໄດ້ຍົກອອກບັນດານະໂຍບາຍກ່ຽວກັບການເຕີບໂຕຂຽວ, ເຕີບໂຕທົ່ວເຖິງ, ສູ້ຊົນກໍ່ສ້າງສັງຄົມມຸ່ງໄປເຖິງປະຊາຊົນ, ຮັບມືກັບການປ່ຽນແປງຂອງດິນຟ້າອາກາດຢ່າງທັນການ. ບັນດາປະເທດເຫັນວ່າຕ້ອງເພີ່ມທະວີການພົວພັນພາຍໃນກຸ່ມໃຫ້ດີກ່ວາ, ພ້ອມທັງພັດທະນາການພົວພັນກັບບັນດາປະເທດພັດທະນາຢ່າງແຮງ, ຈາກບັນດາປະເທດນຳໜ້າ ອາຊຽນ, ອີຢູ, ຈີນ ແລະ ບັນດາປະເທດອື່ນໆຕະຫຼອດຮອດບັນດາຄູ່ຮ່ວມມືພັດທະນາຄື: WB, ADB. ກ່ຽວກັບໝາກຜົນລະອຽດຂອງບັນດາກອງປະຊຸມ, ທ່ານນາຍົກລັດຖະມົນຕີ ຫງວຽນຊວນຟຸກ, ໃຫ້ຮູ້ວ່າ:
“ກອງປະຊຸມໄດ້ພິຈາລະນະບັນດາມາດຕະການລະດົມແຫຼ່ງກຳລັງເພື່ອພັດທະນາ ແລະ ປຸກລຸກຄວາມສາມາດບົ່ມຊ້ອນຂອງພາກພື້ນ ແມ່ຂອງ. ກອງປະຊຸມກໍ່ໄດ້ຍົກອອກບັນດາກາລະໂອກາດ ແລະ ສິ່ງທ້າທາຍຂອງການປະຕິວັດອຸດສາຫະກິດຄັ້ງທີ 4 ສຳລັບວິວັດທະນາການຫັນພາກພື້ນແມ່ນ້ຳຂອງເປັນອຸດສາຫະກຳ ແລະ ບັນດາມາດຕະການເຊື່ອມຕໍ່, ພ້ອມນັ້ນກໍ່ໄດ້ຍົກອອກມາດຕະການເພື່ອເພີ່ມທະວີການຮ່ວມມືລະຫວ່າງລັດຖະບານ ແລະ ປະຊາຄົມວິສາຫະກິດ.”
ທ່ານນາຍົກລັດຖະມົນຕີ ຫງວຽນຊວນຟຸກ ໃຫ້ຮູ້ວ່າ: ທີ່ກອງປະຊຸມນີ້, ບັນດານັກລົງທຶນໄດ້ຊອກຮູ້ບັນດາໂຄງການທີ່ມີຄວາມສາມາດເປັນໄປໄດ້ເຂົ້າບັນດາປະເທດ CLMV ກໍຄື ACMECS. ກ່ຽວກັບເລື່ອງ ຫວຽດນາມ ຕ້ອງເຮັດຫຍັງແດ່ເພື່ອຍາດແຍ່ງໃຊ້ບັນດາກາລະໂອກາດ, ທ່ານນາຍົກລັດຖະມົນຕີ ຖືວ່າ:
“ຫວຽດນາມ ຕ້ອງເຫັນໄດ້ຈຸດອ່ອນ ແລະ ຄວາມຮັບຜິດຊອບພາຍໃນກຸ່ມ. ດັ່ງນັ້ນ, ເລື່ອງກະກຽມບັນດາໂຄງການມີຄວາມສາມາດເປັນໄປໄດ້ເພື່ອເຊື່ອມຕໍ່ໍ່ພາຍໃນກຸ່ມແມ່ນສຳຄັນທີ່ສຸດ. ຫວຽດນາມ ຕັ້ງບັນຫາປະຕິຮູບຕົນເອງເພື່ອຍົກສູງສະພາບແວດລ້ອມແຫ່ງການລົງທຶນ, ດຳເນີນທຸລະກິດ, ສຸ້ຊົນນອນໃນກຸ່ມປະເທດນຳໜ້າ ອາຊຽນ ຫາກບໍ່ພຽງແຕ່ນຳໜ້າ CLMV. ການປະຕິບັດສ້າງລັດຖະບານແຫ່ງການກໍ່ສ້າງ, ໂປ່ງໃສ, ພັດທະນາການເຄື່ອນໄຫວ, ເປັນເຈົ້າການເພື່ອຄຸ້ມຄອງເສດຖະກິດ - ສັງຄົມໃຫ້ດີກ່ວາ, ຮັບໃຊ້ປະຊາຊົນ ແລະ ວິສາຫະກິດໃຫ້ດີກ່ວາ, ສ້າງແຫຼ່ງກຳລັງດີທີ່ສຸດເພື່ອພັດທະນາເສດຖະກິດ - ສັງຄົມທ່ວງທັນຖັນກັບບັນດາປະເທດ.”
(ແຫຼ່ງຄັດຈາກ VOV)